
Priekšvārds
ISO (Starptautiskā standartizācijas organizācija) ir valstu standartizācijas organizāciju (ISO dalīborganizāciju) pasaules mēroga federācija. Starptautisko standartu sagatavošanu parasti veic ISO tehniskās komitejas. Ikvienai dalībinstitūcijai, kas interesējas par tēmu, attiecībā uz kuru ir nodibināta tehniskā komiteja, ir tiesības tikt pārstāvētai šajā komitejā. Sadarbībā ar ISO šajā darbā piedalās arī starptautiskas valdības un nevalstiskas organizācijas. ISO cieši sadarbojas ar Starptautisko elektrotehnikas komisiju (IEC) visos ar elektrotehnisko standartizāciju saistītajos jautājumos.
Starptautiskie standarti tiek izstrādāti saskaņā ar ISO/IEC direktīvas 2. daļā sniegtajiem noteikumiem.
Tehnisko komiteju galvenais uzdevums ir sagatavot starptautiskos standartus. Starptautisko standartu projektus, ko pieņēmušas tehniskās komitejas, iesniedz dalībinstitūcijām balsošanai. Lai starptautisko standartu publicētu, ir nepieciešams, ka to apstiprina vismaz 75 % dalībinstitūciju, kas piedalījušās balsojumā.
Uzmanība tiek pievērsta iespējai, ka uz atsevišķiem šā dokumenta elementiem var attiekties patenta tiesības. ISO neuzņemas atbildību par jebkādu vai visu šādu patenta tiesību identifikāciju.
ISO 16266 sagatavoja tehniskā komiteja ISO/TC 147 Ūdens kvalitāte, apakškomiteja SC 4 Mikrobioloģiskās metodes.
Šis starptautiskais standarts ir EN 12780:2002 standarta ekvivalents.
Ievads
Pseudomonas aeruginosa ir cilvēkam nosacīti patogēns mikroorganisms, kas spēj augt ūdenī ļoti zemās uzturvielu koncentrācijās. Dabiskais minerālūdens vai avota ūdens tā ieguves vietā un tirdzniecības laikā nedrīkst saturēt Pseudomonas aeruginosa mikroorganismus nevienā pārbaudītajā 250 ml paraugā (sk., piemēram, Padomes Direktīvu 80/777/EEK[1] un Padomes Direktīvu 96/70/EK[2]). Arī cits tirdzniecībā pieejamais pudelēs iepildītais ūdens nedrīkst saturēt Pseudomonas aeruginosa mikroorganismus nevienā pārbaudītā 250 ml paraugā (sk., piemēram, Padomes Direktīvu 98/83/EK[3]). Sabiedrības veselības nolūkos dažkārt testē citus ūdeņus, piemēram, peldbaseina ūdeņus un lietošanai pārtikā paredzēto ūdeni attiecībā uz Pseudomonas aeruginosa mikroorganismiem. Šādos gadījumos parasti pārbauda 100 ml tilpumus.
Ūdens kvalitāte. Pseudomonas aeruginosa noteikšana un uzskaite. Membrānfiltrēšanas metode
BRĪDINĀJUMS!
Personām, kas izmanto šo starptautisko standartu, ir jāpārzina ierastā laboratorijas prakse. Šis standarts nerisina visas ar tā lietošanu saistītās drošības problēmas, ja tādas ir. Lietotāja pienākums ir izveidot atbilstīgu drošības un veselības praksi un nodrošināt visu valsts regulatīvo nosacījumu izpildi.
SVARĪGI!
Saskaņā ar šo starptautisko standartu veicamos testus drīkst veikt tikai pienācīgi apmācīts personāls.
1. Darbības lauks
Šajā starptautiskajā standartā ir noteikta Pseudomonas aeruginosa mikroorganismu izolēšanas un uzskaites metode pudelēs pildīta ūdens paraugiem, izmantojot membrānfiltrācijas paņēmienu. Šo metodi var izmantot arī citu veidu ūdeņiem, kuros ir zems floras fons, piemēram, peldbaseinu ūdeņiem un lietošanai pārtikā paredzētajam ūdenim.
2. Normatīvās atsauces
Šā dokumenta piemērošanai ir izmantojami turpmāk norādītie atsauces dokumenti. Uz datētām norādēm attiecas tikai citētā redakcija. Uz norādēm bez datuma attiecas atsauces dokumenta pēdējā redakcija (ieskaitot jebkādus tā grozījumus).
ISO 3696 “Ūdens lietošanai analītiskajā laboratorijā. Specifikācija un testēšanas metodes” [Water for analytical laboratory use — Specification and test methods]
ISO 56671 “Ūdens kvalitāte. Paraugu ņemšana. 1. daļa: norādījumi par paraugu ņemšanas programmu izstrādi un paraugu ņemšanas paņēmieniem” [Water quality — Sampling — Part 1: Guidance on the design of sampling programmes and sampling techniques]
ISO 56672
) “Ūdens kvalitāte. Paraugu ņemšana. 2. daļa: norādījumi par paraugu ņemšanas paņēmieniem” [Water quality — Sampling — Part 2: Guidance on sampling techniques]
ISO 56673 “Ūdens kvalitāte. Paraugu ņemšana 3. daļa: norādījumi par ūdens paraugu konservāciju un darbībām ar tiem” [Water quality — Sampling — Part 3: Guidance on the preservation and handling of water samples]
ISO 68871 “Pārtikas un dzīvnieku barības mikrobioloģija. Testējamo paraugu, sākotnējās suspensijas un decimālatšķaidījumu sagatavošana mikrobioloģiskajām pārbaudēm. 1. daļa: vispārīgi noteikumi sākotnējās suspensijas un decimālatšķaidījumu sagatavošanai” [ Microbiology of food and animal feeding stuffs — Preparation of test samples, initial suspension and decimal dilutions for microbiological examination — Part 1: General rules for the preparation of the initial suspension and decimal dilutions]
ISO 7704 “Ūdens kvalitāte. Mikrobioloģiskajās analīzēs lietoto membrānfiltru novērtēšana” [Water quality — Evaluation of membrane filters used for microbiological analyses]
ISO 8199 “Ūdens kvalitāte. Vispārīgie norādījumi mikroorganismu uzskaitei pēc kultūras” [Water quality — General guidance on the enumeration of micro-organisms by culture]
ISO 19458
)“Ūdens kvalitāte. Paraugu ņemšana mikrobioloģiskām analīzēm” [Water quality — Sampling for microbiological analysis]
3. Termini un definīcijas
Šajā dokumentā lieto turpmākos terminus un definīcijas.
3.1
Pseudomonas aeruginosa
mikroorganismi, kas aug selektīvā barotnē, kura satur cetrimīdu, un ražo piocianīnu, vai mikroorganismi, kas aug selektīvā barotnē, kura satur cetrimīdu, ir ar pozitīvu oksidāzi, fluorescē UV staros (360 ( 20) nm un spēj ražot amonjaku no acetamīda
4. Princips
4.1. Filtrācija
Izmērītu ūdens parauga vai parauga šķīduma tilpumu izfiltrē cauri 0,45 µm membrānfiltram. Membrānfiltru novieto uz selektīvas barotnes un inkubē apstākļos, kas noteikti šai barotnei.
4.2. Uzskaite
Iespējamo Pseudomonas aeruginosa mikroorganismu skaitu iegūst, saskaitot raksturīgās kolonijas, kas uzaugušas uz membrānfiltra pēc inkubācijas. Uzskatāms, ka piocianīnu ražojošās kolonijas ir apstiprinātas kā Pseudomonas aeruginosamikroorganismi, savukārt citām fluorescējošām vai sarkanbrūnām kolonijām ir nepieciešams apstiprinājums.
4.3. Apstiprinājums
Koloniju subkultūras, kurām nepieciešams apstiprinājums, no membrānfiltra pārvieto uz kultivēta agara plāksnītēm (sk. B pielikumu). Pēc inkubācijas kultūras, kas sākotnēji nebija fluorescējošas, testē, lai noteiktu oksidāzes reakciju, un kultūras, kurās ir konstatēta oksidāze, testē, lai noteiktu fluoresceīna ražošanu un spēju no acetamīda ražot amonjaku. Kultūras, kas sākotnēji bija fluorescējošas, testē, lai noteiktu to spēju no acetamīda ražot amonjaku.
5. Atšķaidītāji, kultūru barotnes un reaģenti
Gatavojot kultūru barotnes un atšķaidītājus, izmanto analītiskā reaģenta kvalitātes reaģentus, ja vien nav norādīts citādāk. Barotni sagatavo, kā norādīts turpmāk, un pievieno selektīvās aktīvās vielas kā papildvielas noteiktā koncentrācijā vai arī izmanto tirdzniecībā pieejamas barotnes un reaģentus, kas sagatavoti saskaņā ar ražotāja norādījumiem. Barotni un reaģentus sagatavo, izmantojot 3. kategorijas ūdeni, kā noteikts ISO 3696 standartā, vai līdzvērtīgas tīrības ūdeni, kas nesatur vielas, kuras testa apstākļos varētu kavēt augšanu.
5.1. Kultūru barotne
Lai noteiktu Pseudomonas aeruginosa mikroorganismus, izmanto turpmāk norādīto barotni.
5.1.1. Pseudomonas baktēriju agara bāze/CN-agars
5.1.1.1. Sastāvs
	Želatīna peptons
	16,0 g


	Kazeīna hidrolizāts
	10,0 g

	Kālija sulfāts (bezūdens) (K2SO4)
	10,0 g

	Magnija hlorīds (bezūdens) (MgCl2)
	1,4 g

	Glicerīns
	10 ml

	Agars
	11,0 g – 18,0 g

	Ūdens (destilēts vai līdzvērtīgs)
	1 000 ml


PIEZĪME.
Nepieciešamā agara daudzums ir atkarīgs no gēla stiprības. Saistībā ar agara lietošanu ir jāievēro ražotāja norādījumi.
CN papildviela
	Heksadeciltrimetilamonija bromīds (cetrimīds)
	0,2 g

	Nalidiksskābe
	0,015 g


5.1.1.2. Sagatavošana
Peptonu, kazeīna hidrolizātu, kālija sulfātu, magnija hlorīdu un agaru suspendē 1000 ml destilēta (vai līdzvērtīga) ūdens. Pievieno 10 ml glicerīna. Uzkarsē līdz viršanas temperatūrai, lai pilnībā izšķīdinātu vielas, un sterilizē autoklāvā (121 ( 3) °C temperatūrā 15 min. Ļauj barotnei atdzist līdz (45 – 50) °C. Pievieno CN papildvielu, kas rehidrēta 2 ml sterila ūdens, labi sajauc un pievieno sterilai izkausētai bazālai barotnei. Labi sajauc un iepilda sterilos Petri trauciņos tā, lai agars būtu vismaz 5 mm dziļumā. Sabiezinātās barotnes galīgajam pH 25 °C temperatūrā būtu jāatbilst 7,1 ( 0,2. Sagatavotās plāksnes uzglabā tumšā vietā, kas pasargāta no izkalšanas, (5 ( 3) °C temperatūrā un izlieto 1 mēneša laikā. Izkusušā stāvoklī agaru tur ne vairāk par 4 stundām. Barotni atkārtoti nekausē.
5.2. Apstiprinošās barotnes un reaģenti
5.2.1. Kinga B barotne
5.2.1.1. Sastāvs
	Peptons
	20,0 g

	Glicerīns
	10 ml

	Dikālija hidrogēnfosfāts (K2HPO4)
	1,5 g

	Magnija sulfāta heptahidrāts (MgSO4∙7H2O)
	1,5 g

	Agars
	15,0 g

	Ūdens (destilēts vai līdzvērtīgs)
	1 000 ml


5.2.1.2. Sagatavošana
Sastāvdaļas izšķīdina ūdenī karsējot. Atdzesē līdz (45 – 50) °C temperatūrai un koriģē pH ar sālsskābi vai nātrija hidroksīdu, lai tas 25 °C temperatūrā atbilstu 7,2 ( 0,2. Iepilda barotni mēģenēs, lai alikvotās daļas būtu 5 ml, tās aiztaisa ar vāciņu un karsē autoklāvā (121 ( 3) °C temperatūrā 15 min. Ļauj mēģenēm atdzist un sacietēt slīpumā.
Uzglabā tumsā (5 ( 3) °C temperatūrā un izlieto 3 mēnešu laikā.
5.2.2. Acetamīda atsārms
5.2.2.1. Sastāvs
A šķīdums
	Kālija dihidrogēnfosfāts (KH2PO4)
	1,0 g

	Magnija sulfāts (bezūdens) (MgSO4)
	0,2 g

	Acetamīds
	2,0 g

	Nātrija hlorīds (NaCl)
	0,2 g

	Ūdens (destilēts vai līdzvērtīgs, bez amonjaka)
	900 ml


Izšķīdina sastāvdaļas ūdenī un koriģē pH ar sālsskābi vai nātrija hidroksīdu, lai tas 25 °C temperatūrā atbilstu 7,0 ( 0,5.
UZMANĪBU!
 Acetamīds ir kancerogēna un kairinoša viela, ir jāievēro atbilstīgi piesardzības pasākumi, sverot, gatavojot un utilizējot barotni.
B šķīdums
	Nātrija molibdāts (Na2MoO4∙2H2O)
	0,5 g

	Dzelzs sulfāta heptahidrāts (FeSO4∙7H2O)
	0,05 g

	Ūdens
	100 ml


5.2.2.2. Sagatavošana
Lai sagatavotu acetamīda atsārmu, pievieno 1 ml B šķīduma 900 ml svaigi sagatavota A šķīduma (5.2.2.1. punkts). Nepārtraukti maisot, pievieno ūdeni, līdz kopējais tilpums ir 1 l. Iepilda šo maisījumu mēģenēs, lai alikvotās daļas būtu 5 ml, tās aiztaisa ar vāciņu un sterilizē autoklāvā (121 ( 3) °C temperatūrā 15 min. Uzglabā tumsā (5 ( 3) °C temperatūrā un izlieto 3 mēnešu laikā.
5.2.3. Kultivēts agars
5.2.3.1. Sastāvs
	Peptons
	5,0 g

	Gaļas ekstrakts
	1,0 g

	Rauga ekstrakts
	2,0 g

	Nātrija hlorīds (NaCl)
	5,0 g

	Agars
	15,0 g

	Ūdens
	1 000 ml


5.2.3.2. Sagatavošana
Sastāvdaļas izšķīdina ūdenī karsējot. Sterilizē autoklāvā (121 ( 3) °C temperatūrā 15 min. Sagatavotās sacietējušās barotnes pH 25 °C temperatūrā jāatbilst 7,4 ( 0,2. Pirms lietošanas plāksnes nožāvē, lai novērstu lieko virsmas mitrumu. Sagatavotās plāksnes uzglabā tumšā vietā, kas pasargāta no izkalšanas, (5 ( 3) °C temperatūrā un izlieto 1 mēneša laikā.
5.2.4. Oksidāzes reaģents
5.2.4.1. Sastāvs
	Tetrametil-p-fenilēndiamīna dihidrohlorīds
	0,1 g

	Ūdens
	10 ml


5.2.4.2. Sagatavošana
Izšķīdina tetrametil-p-fenilēndiamīna dihidrohlorīdu ūdenī tieši pirms lietošanas un aizsargā no gaismas. Šis reaģents ir nestabils. Svaigi sagatavo nelielos daudzumos tieši pirms lietošanas.
Vai arī izmanto tirdzniecībā pieejamos oksidāzes testus.
5.2.5. Neslera reaģents
5.2.5.1. Sastāvs
	Dzīvsudraba hlorīds (HgCI2)
	10 g

	Kālija jodīds (KI)
	7 g

	Nātrija hidroksīds (NaOH)
	16 g

	Ūdens (bez amonjaka)
	līdz 100 ml


Izšķīdina 10 g HgCI2 un 7 g KI nelielā ūdens daudzumā un šo maisījumu lēni un maisot pievieno atdzesētam šķīdumam, kas sastāv no 16 g NaOH, kas izšķīdināts 50 ml ūdens. Atšķaida līdz 100 ml. Uzglabā borsilikāta stikla traukā ar gumijas aizbāzni, sargājot no saules gaismas, ne ilgāk par 1 gadu.
UZMANĪBU!
HgCI2 ir toksiska viela, jāizvairās no norīšanas.
6. Aparatūra un stikla trauki
Izmanto mikrobioloģisko laboratorijas aprīkojumu.
6.1. Stikla trauki
Pirms lietošanas visus stikla traukus sterilizē (170 ( 5) °C temperatūrā 1 h žāvēšanas skapī vai (121 ( 3) °C temperatūrā 15 min autoklāvā.
6.2. Inkubators, kas spēj uzturēt (36 ( 2) °C.
6.3. Ultravioletā lampa, kas emitē starojumu, kura viļņu garums ir (360 ( 20) nm.
6.4. Sterili membrānfiltri, kuru nominālais poras izmērs ir 0,45 µm.
Filtrus regulāri pārbauda, kā noteikts ISO 7704 standartā.
7. Paraugu ņemšana
Paraugu ņemšanu, konservēšanu un darbības ar tiem veic saskaņā ar ISO 56671, ISO 56672, ISO 56673 un ISO 19458.
8. Procedūra
8.1. Vispārēji jautājumi
Membrānfiltrāciju veic saskaņā ar ISO 8199 noteikto paņēmienu, un šķīdumus sagatavo, kā noteikts ISO 68871.
8.2. Membrānfiltrācija
Ūdens parauga tilpumu vai šķīduma porcijas filtrē ar sterilu celulozes estera membrānfiltru, kura nominālais poras diametrs ir līdzvērtīgs 0,45 µm. Kā norādīts ISO 8199, katru membrānu novienoto uz Petri trauciņa, kas satur CN agaru (5.1. punkts), nodrošinot, ka zem membrānas netiek iesprostots gaiss.
8.3. Plāksnīšu inkubācija
Petri trauciņus inkubē (36 ( 2) °C temperatūrā (44 ( 4) h konteineros un pasargā no izžūšanas.
8.4. Membrānu pārbaude
Pēc (22 ( 2) h un pēc (44 ( 4) h apskata membrānas, lai pārbaudītu, kā notiek augšana.
Saskaita visas kolonijas, kas iekrāsojas zilā/zaļā (piocianīns) krāsā, uzskatot tās par apstiprinātiem Pseudomonas aeruginosa mikroorganismiem.
Pārbauda membrānu UV starojumā. Jāatzīmē, ka būtu jāizvairās no ilgstošas pakļaušanas UV staru iedarbībai, jo ar tiem var nogalināt kolonijas un tās vairs neaugs uz barotnes, kas jāapstiprina. Saskaita visas piocianīnu neražojošās kolonijas, kas fluorescē, uzskatot tās par iespējamiem Pseudomonas aeruginosa mikroorganismiem, un apstiprina to identitāti, izmantojot acetamīda atsārmu, kā norādīts turpmākā izklāstā.
Saskaita visas citas sarkanbrūnā tonī iekrāsotās kolonijas, kas nefluorescē, uzskatot tās par iespējamiem Pseudomonas aeruginosa mikroorganismiem, un apstiprina to identitāti, izmantojot oksidāzes testu, acetamīda atsārmu un Kinga B barotni, kā norādīts turpmākā izklāstā. Pēc (22 ( 2) h nolasa rādījumus gadījumā, ja kolonijas ir pāraugušas un saplūdušas, kas var notikt pēc (44 ( 4) h. Lai aprēķinātu Pseudomonas aeruginosa mikroorganismu skaitu saskaņā ar 9. punktu, izmanto to skaitli, kas ir lielākais.
Koloniju atlases un apstiprināšanas posmi ir apkopoti 1. tabulā.
1. tabula. Posmi, kas jāveic, lai apstiprinātu uz CN agara augošās kolonijas
	Uz CN agara augošās kolonijas apraksts
	Amonjaks no acetamīda
	Oksidāzes ražošana
	Fluorescence uz Kinga B barotnes
	Apstiprināti kā Pseudomonas aeruginosa mikroorganismi

	Zila/zaļa
	NT a)
	NT
	NT
	Jā

	Fluorescējoša
	(
	NT
	NT
	Jā

	(nav zila/zaļa)
	
	
	
	

	Sarkanbrūna
	(
	(
	(
	Jā

	Citi veidi
	NT
	NT
	NT
	Nē

	a)
NT: nav testēts.


8.5. Apstiprinājums
8.5.1. Kultivēts agars
Visām vai iespējami daudzām uz membrānfiltra augošajām kolonijām, kurām nepieciešams apstiprinājums, paņem subkultūras (sk. ISO 8199) un inkubē tās (22 ( 2) h (36 ( 2) °C temperatūrā. Pārbauda subkultūru tīrību, un tās, kuras sākotnēji bija sarkanbrūnas, testē, nosakot to oksidāzes reakciju (8.5.2. punkts).
8.5.2. Oksidāzes tests
Uzpilina 2 līdz 3 pilienus svaigi pagatavota oksidāzes reaģenta (5.2.4. punkts) uz filtrpapīra Petri trauciņā.
Ar platīna (nevis niķeļa un hroma sakausējuma) stieples cilpu, plastmasas cilpu, stienīti vai stikla spieķīti uztriepj daļu no audzes uz sagatavotā filtrpapīra. Ja 10 s laikā parādās tumši zils purpursarkans tonis, uzskata, ka tā ir pozitīva reakcija. Var arī izmantot tirdzniecībā pieejamos oksidāzes testus, ievērojot ražotāja norādījumus.
8.5.3. Kinga B barotne
No sarkanbrūnām kultūrām (8.5.1. punkts), kurām bija pozitīvs oksidāzes tests, ņem subkultūru, uzsēj uz Kinga B barotnes un inkubē līdz 5 dienām (36 ( 2) oC temperatūrā
). Katru dienu pārbauda audzi UV staros un atzīmē, vai ir fluorescence. Ja 5 dienu laikā parādās fluorescence, atzīmē to kā pozitīvu rezultātu.
8.5.4. Acetamīda atsārms
Paņem no 8.5.1. punktā minētās subkultūras uzsējumu mēģenē un inkubē (36 ( 2) oC temperatūrā (22 ( 2) h. Pievieno 1 līdz 2 pilienus Neslera reaģenta (5.2.5. punkts) un pārbauda mēģenes, vai tajās neveidojas amonjaks, ko raksturo tas, ka atkarībā no koncentrācijas veidojas dzeltens līdz ķieģeļsarkans tonis.
8.5.5. Uzskaite
Par kolonijām, kurās ir apstiprināti Pseudomonas aeruginosa mikroorganismi, uzskata visas kolonijas, kas ražo piocianīnu (zils/zaļš pigments) vai kurām ir pozitīva oksidāze, kuras fluorescē UV staros (8.4. vai 8.5.3. punkts) un kuras spēj ražot amonjaku no acetamīda (8.5.4. punkts).
PIEZĪME.
Kolonijas, kuras fluorescē uz primārās membrānas, noteikti ir ar pozitīvu oksidāzi, tāpēc tām nav jāveic tests attiecībā uz šo rādītāju (sk. 1. tabulu).
9. Rezultātu izteikšana
Saskaita raksturīgās kolonijas uz membrānām, un, ņemot vērā apstiprinošo testu īpatsvaru, aprēķina apstiprināto Pseudomonas aeruginosa mikroorganismu skaitu, kas ir konkrētā ūdens tilpumā. Minerālūdenim, avota ūdenim un citiem pudeļu ūdeņiem tilpums ir 250 ml (sk., piemēram, [1.], [2.] un [3.] atsauci bibliogrāfijā). Citiem ūdeņiem tilpums parasti ir 100 ml.
PIEMĒRS
Ja
· P ir zilo/zaļo koloniju skaits; visas tiek skaitītas kā apstiprinātās mērķvērtības;
· F ir fluorescējošo koloniju skaits;
· R ir sarkanbrūno koloniju skaits;
· nF ir fluorescējošo koloniju skaits, kas testētas attiecībā uz amonjaka ražošanu;
· cF ir fluorescējošo koloniju skaits, kuras ražo amonjaku;
· nR ir sarkanbrūno koloniju skaits, kuras testētas attiecībā uz amonjaka un oksidāzes ražošanu un fluorescenci uz Kinga B barotnes;
· cR ir sarkanbrūno koloniju skaits, kuras ražo amonjaku un oksidāzi un kuras fluorescē Kinga B barotnē;
Tad Pseudomonas aeruginosa mikroorganismu skaits katrā pārbaudītajā parauga tilpumā ir vienāds ar P ( F(cF/nF) ( R(cR/nR).
Vai arī šos rezultātus var izteikt kvalitatīvi, norādot, vai pārbaudītajā tilpumā ir/nav konstatēti Pseudomonas aeruginosa mikroorganismi.
10. Testa pārskats
Testa pārskatā ietver šādu informāciju:
a) atsauci uz šo starptautisko standartu (ISO 16266:2006);
b) visu informāciju, kas nepieciešama parauga pilnīgai identificēšanai;
c) iegūtos rezultātus, kas izteikti saskaņā ar 9. punktu;
d) konkrēta(-s) izpausme(-s), kas novērota(-s) analīzes veikšanas procesā un darbība(-s), kas nav norādīta(-s) šajā metodē vai kas uzskatītas par neobligātām un kas var ietekmēt rezultātus.
11. Snieguma dati
Izmēģinājumā, ko veica sešas laboratorijas no piecām valstīm, tika iegūti turpmāk norādītie rezultāti (sk. 2. tabulu).
2. tabula. Pseudomonas baktēriju agara izmēģinājums. Vidējā izguve (%) attiecībā pret skaitu uz kultivētā agara pēc atšķaidīšanas ar destilētu ūdeni un filtrācijas
	Celms
	Inkubācija
	%

	1
	24 h
	101,7

	
	48 h
	100,1

	2
	24 h
	92,6

	
	48 h
	91,3

	3
	24 h
	104,4

	
	48 h
	124,8

	4
	24 h
	94,7

	
	48 h
	91,3


12. Mijietekme
Ja ir izolēts liels skaits iespējamo Pseudomonas aeruginosa mikroorganismu, kolonijām raksturīgā izplešanās var apgrūtināt precīzu kvantitatīvo novērtēšanu.
13. Kvalitātes nodrošināšana
Visos posmos Pseudomonas aeruginosa NCTC 10332 var izmantot kā pozitīvo kontroli un E. coli NCTC 9001 kā negatīvo kontroli.
A pielikums
(informatīvs)

Sīkāka informācija par Pseudomonas aeruginosa mikroorganismiem
Pseudomonas aeruginosa mikroorganismi ir tipa suga, kas ietilpst Pseudomonas baktēriju ģintī.
Tā ir gramnegatīva, sporas neveidojoša nūjiņa, kurai ir pozitīva oksidāze un katalāze. Tai ir oksidatīvs metabolisms, kā norādīts Hjū un Leifsona [Hugh & Leifson] testā, kopumā tā reducē nitrātu ārpus nitrīta fāzes un ražo amonjaku no acetamīda sadalīšanās. Vairums celmu (98 %) ražo ūdenī šķīstošu fluorescējošu pigmentu. Vairums celmu spēj augt 42 °C temperatūrā, bet ne 4 °C temperatūrā, tādējādi Pseudomonas aeruginosa  mikroorganismi atšķiras no Pseudomonas fluorescens baktērijām, kuras aug 4 °C temperatūrā, bet ne 42 °C.
Želatīns ir sašķidrināts, kazeīns ir hidrolizēts, bet ciete nav hidrolizēta. Pigmentu piocianīnu (zils-zaļš) ražo vairāk nekā 90 % celmu.
B pielikums
(informatīvs)

Alternatīvas barotnes
Kultivēta agara vietā var izmantot alternatīvas barotnes, ar nosacījumu, ka tās ir neselektīvas un nesatur fermentējamu ogļhidrātu.
� ) ISO 5667-1 un ISO 5667-2 šobrīd tiek pārskatīti, un tie tiks publicēti kā ISO 5667-1.


� ) Vēl nav publicēts.


� ) Parasti pietiek ar 24 h.

